Document ID: 32007D0842

РЕШЕНИЕ НА КОМИСИЯТА
от 6 декември 2007 година
за изменение на Решение 2004/4/ЕО за разрешаване на държавите-членки временно да вземат спешни мерки срещу разпространението на Pseudomonas solanacearum (Smith) Smith по отношение на Египет
(нотифицирано под номер C(2007) 5898)
(2007/842/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 16, параграф 3 от нея,
като има предвид, че:
(1)
Съгласно Решение 2004/4/ЕО на Комисията (2) грудките на Solanum tuberosum L. с произход от Египет като правило не трябва да бъдат внасяни в Общността. За вносния сезон 2006/2007, обаче, внасянето на територията на Общността на такива грудки беше разрешено от „зони, свободни от вредители“ при определени условия.
(2)
През вносен сезон 2006/2007 беше регистриран един случай на прихващане на Pseudomonas solanacearum (Smith) Smith.
(3)
Египет реагира на това прихващане по задоволителен начин. Съответната област беше извадена от списъка на „зони, свободни от вредители“ за вносен сезон 2007/2008.
(4)
Въз основа на информацията, предоставена от Египет, Комисията постанови, че няма риск от разпространяване на Pseudomonas solanacearum (Smith) Smith с внасянето на територията на Общността на грудки от Solanum tuberosum L. от „зони, свободни от вредители“, при условие че бъдат изпълнени някои условия.
(5)
Вносът на територията на Общността на грудки от Solanum tuberosum L., произхождащи от „зони, свободни от вредители“ в Египет, следва да бъде разрешен за вносен сезон 2007/2008.
(6)
Решение 2004/4/ЕО следва да бъде съответно изменено.
(7)
Мерките, предвидени в настоящото решение, са в съответствие със становището на Постоянния фитосанитарен комитет,
ПРИЕ НАСТОЯЩОТО РЕШЕНИЕ:
Член 1
Решение 2004/4/ЕО се изменя, както следва:
1.
В член 2, параграф 1 годините „2006/2007“ се заменят с „2007/2008“.
2.
В член 4 датата „31 август 2007 г.“ се заменя с датата „31 август 2008 г.“
3.
В член 7 датата „30 септември 2007 г.“ се заменя с датата „30 септември 2008 г.“
4.
Приложението се изменя, както следва:
а)
в точка 1, буква б), iii) годините „2006/2007“ се заменят с „2007/2008“;
б)
в точка 1, буква б), iii), второто тире датата „1 януари 2007“ се заменя с „1 януари 2008 г.“;
в)
в точка 1, буква б), xii) датата „1 януари 2007 г.“ се заменя с „1 януари 2008 г.“.
Член 2
Адресати на настоящото решение са държавите-членки.
Съставено в Брюксел на 6 декември 2007 година.

Labels: 3
17
18
6